Vsebina

# Prosojnica

Ta meni ponuja upravljanje prosojnic in ukaze za krmarjenje.

## Nova prosojnica

Vstavi prosojnico za trenutno izbrano prosojnico.

## Podvoji prosojnico

Ustvari kopijo trenutno izbrane prosojnice.

## Vstavi prosojnico iz datoteke

V trenutno predstavitev lahko vstavite prosojnice iz druge predstavitve. Prav tako lahko kopirate in lepite prosojnice med predstavitvami.

## Postavitev

Odpre podmeni s postavitvami prosojnic.

## Izbriši prosojnico

Izbriše izbrane prosojnice.

## Shrani sliko ozadja

Če ima prosojnica sliko ozadja, s to možnostjo omogočite, da uporabnik shrani ustrezno datoteko slike ozadja.

## Določi sliko ozadja

Odpre izbirnik datotek, kjer izberete datoteko sliko, ki naj bo uporabljena za ozadje trenutne prosojnice.

## Lastnosti prosojnice

Nastavi usmerjenost prosojnice, robove prosojnice, ozadje in druge možnosti postavitve.

## Spremeni matrico prosojnice

Prikaže pogovorno okno Matrice prosojnic na voljo, kjer lahko izberete shematično postavitev za trenutno prosojnico. Predmeti iz oblikovanja prosojnice bodo vstavljeni za predmete na trenutni prosojnici.

## Nova matrica

Ustvari novo matrico prosojnice. Ta funkcija je na voljo le v pogledu prosojnice.

Za vstop v pogled matrice prosojnice izberite Pogled – Matrica prosojnice. Ta pogled zapustite z menijsko izbiro Pogled – Navadno.

## Izbriši matrico

Izbriše trenutno izbrano matrico prosojnice. Ta funkcija je na voljo le v pogledu prosojnice.

## Ozadje matrice

S to možnostjo lahko pokažete ali skrijete sliko ozadja, ki je določena v matrici prosojnice.

## Predmeti matrice

Ta možnost omogoča prikaz ali skrivanje predmetov, ki so določeni na matrici prosojnice.

## Elementi matrice

Prikaže pogovorno okno, kjer lahko omogočite ali onemogočite naslednje elemente z matrice prosojnice:

- Glava

- Datum/čas

- Noga

- Številka prosojnice

## Pokaži prosojnico

Če je prosojnica skrita, jo ta funkcija naredi znova vidno.

## Skrij prosojnico

Če je prosojnica vidna, jo ta funkcija skrije.

## Preimenuj prosojnico

Odpre pogovorno okno, kjer lahko določite ime za trenutno prosojnico.

## Skoči na nazadnje urejeno prosojnico

Krmari na nazadnje urejeno prosojnico v dokumentu.

## Premakni

Vsebuje seznam operacij premikanja, ki jih lahko uporabite s trenutno prosojnico:

- Prosojnico na začetek: premakne trenutno prosojnico na prvo mesto.

- Prosojnico navzgor: premakne trenutno prosojnico za eno mesto navzgor v predstavitvi.

- Prosojnico navzdol: premakne trenutno prosojnico za eno mesto navzdol v predstavitvi.

- Prosojnico na konec: premakne trenutno prosojnico na zadnje mesto.

## Krmari

Vsebuje seznam funkcij, s katerimi lahko krmarite po prosojnicah:

- Na prvo prosojnico: izbere prvo prosojnico v predstavitvi.

- Na prejšnjo prosojnico: krmari na prejšnjo prosojnico glede na trenutno izbrano prosojnico.

- Na naslednjo prosojnico: krmari na naslednjo prosojnico glede na trenutno izbrano prosojnico.

- Na zadnjo prosojnico: izbere zadnjo prosojnico v predstavitvi.

## Prosojnica s povzetkom

Ustvari novo prosojnico, ki vsebuje označen seznam iz naslovov prosojnic, ki izbrani prosojnici sledijo. Prosojnica s povzetkom je vstavljena za zadnjo prosojnico.

## Razširi prosojnico

Ustvari novo prosojnico iz vsake orisne točke na vrhnji ravni (besedilo eno raven nižje od naslovnega besedila v hierarhiji orisa) izbrane prosojnice. Besedilo orisa postane naslov nove prosojnice. Točke orisa pod vrhnjo ravnijo na izvirni prosojnici se na novi prosojnici premaknejo navzgor za eno raven.

## Prehod med prosojnicami

Določa posebni učinek, ki se predvaja, ko med projekcijo prikažete prosojnico.

Podobne teme

Spreminjanje in dodajanje matrice prosojnicestrani

Spreminjanje polnila ozadja prosojnicestrani