Vsebina

# Usklajevanje podatkov

Med usklajevanjem bodo vsebine celic iz več delovnih listov združene na enem mestu.

## Združevanje vsebin celic

1. Odprite dokument, ki vsebuje obsege celic, ki jih je treba uskladiti.

2. Izberite Podatki – Uskladitev in odprite pogovorno okno Uskladi.

3. Iz polja Obseg izvornih podatkovizberite izvoren obseg celic, ki ga je treba uskladiti z ostalimi obsegi.

   Če obseg ni imenovan, kliknite polje poleg polja Obseg izvornih podatkov. Pojavi se utripalka za vnos besedila. Vnesite sklic za prvi obseg izvornih podatkov ali obseg izberite z miško.

4. Izbran obseg vstavite v polje Obsegi uskladitve tako, da kliknete Dodaj.

5. Izberite dodatne obsege in po vsakem izboru kliknite Dodaj.

6. Mesto, kjer želite prikazati rezultat, določite tako, da izberete ciljni obseg iz polja Kopiraj rezultate v.

   Če ciljni obseg ni imenovan, kliknite polje poleg polja Kopiraj rezultate v in vnesite sklic na ciljni obseg. Obseg lahko izberete tudi tako, da uporabite miško ali postavite kazalko v zgornjo levo celico ciljnega obsega.

7. V polju Funkcija izberite funkcijo. Funkcija določa, kako so vrednosti v usklajenih obsegih povezane. Privzeta nastavitev je funkcija »Vsota«.

8. Obsege uskladite tako, da kliknete V redu.

## Dodatne nastavitve

V pogovornem oknu Uskladitev kliknite Dodatno, da se prikažejo dodatne nastavitve:

- Izberite Poveži z izvornimi podatki, da vstavite formule, ki prikažejo rezultate v ciljnem obsegu, ne pa dejanskih rezultatov. Če povežete podatke, se katerikoli spremenjene vrednosti v izvornem obsegu samodejno posodobijo v ciljnem obsegu.

  Ustrezni sklici celic v ciljnem obsegu se vstavijo kot zaporedne vrstice, ki se samodejno uredijo in postanejo skrite. Prikaže se samo končni rezultat, ki temelji na izbrani funkciji.

- Pod Uskladi z izberite Oznake vrstic ali Oznake stolpcev, če celic izvornega obsega ne usklajujete z enakim položajem celic v obsegu, ampak s povezovanjem oznake vrstic ali stolpcev.

  Če želite usklajevati z oznakami vrstic ali stolpcev, morajo izbrani izvorni obsegi vsebovati to oznako.

  Besedilo v oznakah mora biti identično, da se vrstice ali stolpci ujemajo pravilno. Če se oznaka vrstice ali stolpca ne ujame z nobeno, ki se nahaja v ciljnem obsegu, se bo dodala kot nova vrstica ali stolpec.

Podatki iz obsegov uskladitve in ciljnega obsega se shranijo, ko shranite dokument. Če kasneje odprete dokument, v katerem ste določili uskladitev, bodo ti podatki spet na voljo.

Podobne teme

Podatki – Uskladitev